Mitică Dragomir: „Pițurcă și Iordănescu sunt doi nesuferiți ca antrenori, dar aveau bancurile și glumele la ei”
Fostul președinte al Ligii Profesioniste de Fotbal, Dumitru Dragomir, a spus despre Victor Pițurcă și Puiu Iordănescu faptul că „erau nesuferiți ca antrenori”, însă făceau și glume când era cazul.
„Numai cu dictatură faci treabă. Ca să ne înțelegem de la început. Dar o dictatură luminată… De exemplu, cu o glumă, cum făceau Cornel Dinu sau Ienei, cu o mângâiere pe frunte cum făcea Mircea Lucescu…
Cât erau ei de închiși, și Pițurcă sau Puiu Iordănescu făceau glume… Cât sunt de introvertiți… Să mă ierte, și Pițurcă și Iordănescu sunt doi nesuferiți ca antrenori, dar aveau bancurile și glumele la ei.. Dar mari antrenori, băi frate… Cum să-l suferi când te biciuiește în permanență? (…)
Pițurcă e glumeț? Nu-mi spuneți că face și bancuri…
Nu-l cunoașteți. Vai mama mea, dacă nu leșini de râs cu Pițurcă… Cu el, cu Nețoiu și cu Borcea nu-ți mai trebuie nimic. Doamne, la ce paranghelii am fost cu Pițurcă… Tu n-auzi că nu-ți mai trebuie nimic?
Pițurcă este un tip extraordinar de inteligent, ca să știți… Și se pretează la toate «prostiile» posibile. Pițurcă a fost jucător de jocuri de noroc, nu poate să fie un tâmpit”, a declarat Mitică Dragomir, potrivit fanatik.ro.